Si Hirō Onoda (小野田 寛郎 Onoda Hirō?, Marso 19, 1922 – Enero 16, 2014) sarong opisyal sa intelehensya kan Hokbong Imperyal kan Hapon na naglaban sa Ikaduwang Gerang Pankinaban asin nawalat na dai nagsuko kan taon 1945 sa bilog na pagtubod na dai pa tapos an gera. Siya 29 taon nagtago sa kadlagan sa Isla Lubang, Filipinas asin nagbuhay bilang sarong tunay na soldados na kinukuyog an saiyang orden na "dai magsuko nanggad asin dai maghugot." Katapostaposi,kan 1974, an dati niyang kumander na si Major Yoshimi Taniguchi nagbyahe haleng Hapon asin hinampang siya asin idinuhol saiya an orden na siya binabawian na kan kapot niyang responsibilidad komo sarong soldados. Igwa siyang ranggo bilang teniente sa Hokbong Imperyal kan Hapon.